শাহ আলিফ প্রিন্সের ভাষ্যমতে, ২৫ ফেব্রুয়ারি ২০১২ সন্ধ্যা আনুমানিক ৬.৩০টায় তিনি শ্যামলীর শাহী মসজিদ এলাকা থেকে বাসায় ফিরছিলেন। পথে কয়েকজন সাদা পোষাকধারী লোক তাঁকে ঘিরে ধরে। সাদা পোষাকধারী একজন লোক তাঁকে জানায়, তারা সবাই র‌্যাব এর সদস্য। আলিফের নামে সন্ত্রাস দমন আইনে মামলা আছে এই কথা বলে তাঁকে গ্রেপ্তার করে হাতকড়া পড়ায় তারা। র‌্যাব সদস্যরা তাঁকে র‌্যাব-২ এর সিপিসি-৩ এবং স্পেশাল কোম্পানী মোহাম্মদপুর শিয়া মসজিদ ক্যাম্পে নিয়ে যায়।